Politikere fra Regionsrådet hoppede fredag formiddag på en bus for - med egne øjne - at se eventuelle placeringer af et nyt storsygehus i Aalborg-område

Skrivebordsarbejde blev fredag formiddag afløst af en tur i det fri. Regionsrådspoltikere fik en guidet bustur til Svenstrup, Bouet ved Nørresundby og Aalborg Øst - alle steder, hvor et nyt kæmpe sygehus kan blive placeret. - Jeg synes godt om det indtil videre. Her får vi syn for sagen, og vi kan stille alle mulige spørgsmål, siger formand for Region Nordjylland Ulla Astman. Forretningsudvalget i Regionsrådet har allerede sat deres fodaftryk og satser på at sygehuset skal ligge i Aalborg Øst - tæt ved Aalborg Universitet. Men der er delte meninger om placeringen. Se mere i vores nyhedsudsendelse klokken 19.30.